b'\n_START_ARTICLE_\nLady Arbuthnott \xe2\x80\x93 frua p\xc3\xa5 Elverh\xc3\xb8y\n_START_PARAGRAPH_\nLady Arbuthnott \xe2\x80\x93 frua p\xc3\xa5 Elverh\xc3\xb8y er et norsk musikkspill av Stig Nilsson (libretto) og Lars Rams\xc3\xb8y-Halle (musikk) som fremf\xc3\xb8res under den \xc3\xa5rlige Sunndal Kulturfestival. En del av musikken er arrangert av Nissa Nyberget. I juni 2019 fremf\xc3\xb8res verket for 24. \xc3\xa5ret p\xc3\xa5 rad._NEWLINE_Oppsetningen har b\xc3\xa5de profesjonelle ut\xc3\xb8vere og amat\xc3\xb8rer. Mer enn hundre akt\xc3\xb8rer er involvert i de ti \xc3\xa5rlige forestillingene. I 2014 er P\xc3\xa5l \xc3\x98verland kunstnerisk leder, Jazz\xc3\xa5Teatret Produksjon AS produsent og Ane Wennevold produksjonsleder._NEWLINE_Marit Synn\xc3\xb8ve Berg spilte hovedrollen som Barbara Arbuthnott i ti \xc3\xa5r fra 2001 til 2010. Fra 2011 til 2019 har ladyen v\xc3\xa6rt spilt av Yngvild St\xc3\xb8en Grotmol._NEWLINE_I 2005 ble musikken fra spillet gitt ut p\xc3\xa5 CD-plate med Trond Hustad som orkesterleder.'